गोंडा(जेएनएन)। धानेपुर थानाक्षेत्र में बुधवार को तीन किशोर कांवडियों की नदी में डूबने से मौत हो गयी। बताया जा रहा है कि चार किशोर मंदिर में जल चढ़ाने के लिए कुआंनो नदी पर स्थित गोमडी घाट से पानी भरने के लिए सुबह निकले थे। पानी भरने के दौरान पैर फिसलने के कारण नदी में डूब गये। एक दूसरे को बचाने के प्रयास में तीनों की जान चली गई। वहीं, चीख-पुकार सुन एक को बचा लिया गया। अपने मासूम के शव देख परिजनों में कोहराम मचा है।